google/wiki40b huggingface dataset:
Domèvre-sur-Avière

Poloha

Obec má rozlohu 9,16 km². Najvyšší bod je položený 376 m n. m. a najnižší bod 319 m n. m.

Obyvateľstvo

Počet obyvateľov obce je 441 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
František Lopušný

Životopis

Študoval na gymnáziu v Brezne a v Banskej Bystrici, teológiu v Pešti, roku 1836 vysvätený za rímskokatolíckeho kňaza. V roku 1840 profesor na gymnáziu v Banskej Bystrici. 1851-1852 vysokoškolský profesor a dekan na teologickej univerzite v Pešti, kanonik vo Veľkom Varadíne.
Podporoval slovenské národné a kultúrne hnutie, bol akcionárom Spolku milovníkov reči a literatúry slovenskej a mecénom Pešť budínskych vedomostí. Člen delegácie, ktorá žiadala povolenie MS a Spolku sv. Vojtecha. Prispieval do cirkevnej tlače, samostatne vyšli jeho príležitostné prejavy.
Ján Jakub Adami

Životopis

Študoval na evanjelických stredných školách, od 1734 na univerzite v Jene a Halle. Konrektor v Levoči, v 1747 rektor, 1748 evanjelický farár nem. cirkvi. V roku 1772 bol zvolenský senior v Banskej Bystrici. Znalec matematiky a baníctva, venoval sa aj včelárstvu, praktické skúsenosti z neho zhrnul do publikácie prvej svojho druhu na Slovensku, ktorou sa zaradil medzi priekopníkov včelárstva.
Frázová gramatika

Frázová gramatika je jeden z najdôležitejších modelov na opis formálnych jazykov.
Jednotlivé slová gramatika generuje pomocou svojich pravidiel zo štartovacieho symbolu. V každom kroku je možné podľa pravidiel prepísať istú časť už vytvoreného slova na iné. Do jazyka, ktorý táto gramatika generuje, potom vyberieme tie odvodené slová, ktoré sa skladajú len zo špeciálnych symbolov -- terminálov.
Rovnokrídlovce

Opis

Je to malý i veľký hmyz s valcovitým až mierne laterálne splošteným telom.
Zadné nohy sú silné, skákavé, len u odvodených hrabavých foriem môže byť ich skákacia funkcia potlačená.
Na výrazne hypognátnej hlave sú silné hryzavé ústne ústroje a nitkovité, alebo štíhle vretenovité tykadlá. Tykadlá sú tenké, až vlasovité, zložené z veľkého počtu kratučkých článkov. Samice majú znášadlo, ktoré je nápadné hlavne u kobyliek. Stridulačný aparát samcov je alárny, vzácne redukovaný.
Krídla majú rozličnú stavbu i spôsob uloženia v pokoji (viac u nižších taxónov), predné krídla sú však obyčajne viac chitinizované i pigmentované, častá je brachyptéria až aptéria. Veľká väčšina druhov má stridulačný aparát aj sluchové (tympanálne) orgány. Tympanálne orgány sú na predných holeniach.
Vývin je paurometabolia s 5 – 6 instarmi. Na svete žije asi 15 200 druhov, u nás 120.
Le Guislain

Poloha

Obec má rozlohu 5,39 km². Najvyšší bod je položený 141 m n. m. a najnižší bod 100 m n. m.

Obyvateľstvo

Počet obyvateľov obce je 119 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Zalaegerszegský okres

Zalaegerszegský okres je okres v župe Zala v západnom Maďarsku. Od roku 2013 je mesto Zalaegerszeg okresným mestom. Je však zároveň hlavným mestom župy Zala.

Poloha, popis

Okres sa nachádza v Zalskej pahorkatine v nadmorskej výške približne 127-312 m. Rozloha okresu je 1 044,70 km². Severnou časťou okresu preteká rieka Zala, ktorá smeruje do Balatonu.
Okres je pretkaný hustou cestnou sieťou - hlavná cesta č. 74 (E 65), v západnej časti tiež hlavná cesta č. 86 a hlavná cesta č. 74 a č. 75. V okrese je tiež dôležitá križovatka železničných tratí.
Mlynky (Maďarsko)

Obyvateľstvo

V obci žije 2275 obyvateľov (2007). V roku 2001 sa prihlásilo viac ako 54,6 % obyvateľov k slovenskej národnosti. K slovenskému kultúrnemu povedomiu však podstatne viac.

Dejiny

Územie obce bolo obývané už v rímskej dobe a patrilo k rímskej provincii Panónia. Začiatky obce súvisia s 12. storočím a benediktínskym opátstvom, ktoré vzniklo možno ešte vo veľkomoravskom období. V roku 1184 sa na ruinách kláštora vybudovali nový kláštor cisterciáni. Ten existoval až do tureckej okupácie v 16. storočí, keď ho Turci zničili a rozobrali (v roku 1541).
Po oslobodení spod tureckej nadvlády začali prichádzať na územie takmer vyľudnenej obce slovenskí kolonisti z územia dnešného Slovenska. Prvé rodiny kolonistov prišli už v roku 1747. Majetok obce dostali do správy pavlíni - rímskokatolícky rehoľný rád, počas ktorých správy na územie obce prichádzali ďalší slovenskí kolonisti. Obec sa nazývala po latinsky Santa Crux, maď. Szent-Kereszt. V roku 1766 bol postavený rímskokatolícky kostol. Neskôr prišli aj nemeckí kolonisti, ktorí sa však v prevažne slovenskom prostredí poslovenčili.
Obec si až do dnešných čias udržala prevažne slovenský charakter. Strediskom slovenskej kultúry v obci je Slovenský dom. Zo sakrálnych pamiatok je najvýznamnejší barokový rímskokatolícky kostol z 18. storočia.
Kryštalinikum

Kryštalinikum alebo fundament je komplex kryštalických, väčšinou premenených a magmatických hornín, hlavne granitoidov. Výraz sa zvykne používať na označenie vrstvy hornín pod sedimentmi, platformnou pokrývkou alebo výplňou sedimentačných paniev. Samotná sedimentárna pokrývka kryštalinika je často označovaná ako sedimentárny obal.
V Európe a Severnej Amerike, s výnimkou najstarších prekambrických štítových oblastí, je kryštalinikum tvorené najčastejšie hercýnskymi alebo staršími kaledónskymi horninami. Na hercýnsky konsolidované kryštalinikum zvyknú nasadať permské červené pieskovce, evapority a druhohorné vápence. V niektorých prípadoch umožnili súvrstvia evaporitov, ktoré tvorili najslabšiu zónu, v dôsledku zvýšených tlakov a teplôt odlepenie nadložných vápencov a ich presun vo forme príkrovov, čo len zdôrazňuje rozdiel medzi veľmi pevným kryštalinikom a jeho menej odolným, ba často i plasticky sa správajúcim obalom. Kryštalinikum reprezentujú na Slovensku hlavne jadrá jadrových pohorí a severovýchodná časť Slovenského rudohoria. Celkovo tvorí okolo 15 - 18 % povrchu. je v ňom sústredený najväčší počet ekonomicky významných rudných ložísk.
Mnoho geológov v odboroch ako panvová analýza, sedimentológia a ložisková geológia používa termín kryštalinikum v pomerne všeobecnom zmysle ako označenie všetkých premenených a vyvretých hornín. Pri vyhľadávaní uhľovodíkov (ropa a zemný plyn) sú horniny kryštalinika väčšinou nezaujímavé, pretože sa v nich ložiská plynu a ropy tvoria iba veľmi zriedkavo.
Stuart Allen Roosa

Mladosť a výcvik

Po základnej a strednej škole študoval na ohlahomskej univerzite, titul leteckého inžiniera získal až na univerzite v Colorade v roku 1960. To už mal za sebou službu v americkom letectve od roku 1953 a prax testovacieho pilota na leteckej základni v Olmstrade v Pensylvánii. Neskôr slúžil na leteckých základniach Tachikawa a Edwards. Nalietal 4600 letových hodín. V roku 1966 sa dostal do piatej skupiny kozmonautov. Bol členom podporne posádky pre Apollo 9. Bol ženatý, s manželkou Joan mal štyri deti: Christophera, Jacka, Allen a Rosemary.

Po lete

Bol ešte zaradený do záložných posádok Apollo 16 a Apollo 17. V roku 1976 z NASA odišiel a stal sa viceprezidentom medzinárodného oddelenia U.S. Industries Middle East Development Company so sídlom v gréckych Aténach. O rok neskôr sa vrátil do USA, kde sa stal prezidentom Jet Industries v Austine v Texase. V rokoch 1993-1994 bol prezidentom Gulf Coast Coors Inc., Gulfport. Zomrel po chorobe vo veku 61 rokov.
Exincourt

Poloha

Obec má rozlohu 3,45 km². Najvyšší bod je položený 382 m n. m. a najnižší bod 317 m n. m.

Obyvateľstvo

Počet obyvateľov obce je 3 186 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Hokuriku

Hokuriku (jap. 北陸地方 – Hokuriku-čohó, v preklade Severná zem) je oblasť pri pobreží Japonského mora, ktorá je súčasťou regiónu Čúbu na japonskom ostrove Honšú.
Existujú dve definície rozsahu tejto oblasti. Podľa prvej ju tvoria prefektúry Tojama, Išikawa a Fukui, podľa druhej navyše aj prefektúra Niigata. V prvom prípade je prefektúra Niigata spájaná s prefektúrou Nagano do tzv. regiónu Šinecu (信越地方; Šinecu-čihó) a ten spoločne s Hokuriku tvorí región Hokušinecu (北信越地方; Hokušin'ecu-čihó).
Železničná trať Bratislava – Štúrovo

Dejiny

Trať Bratislava – Štúrovo patrí ku kľúčovým úsekom v sieti ŽSR. Od sprevádzkovania 16. decembra 1850 patrila k najstarším a najdôležitejším tratiam v Rakúsko-Uhorsku, no i v strednej Európe, pretože spájala Viedeň a Budapešť.
Železnica z mesta Marchegg bola do Bratislavy dokončená už 10. augusta 1848 a od roku 1846 bol v prevádzke i maďarský úsek z Budapešti po Vác. Prepojenie sa budovalo juhom Slovenska a vytvorilo spojnicu dvoch najdôležitejších miest monarchie. 
Druhá koľaj pribudla do roku 1904 a elektrická trakcia v roku 1969.

Súčasné využitie trate

Trať je v Bratislave napojená na úseky z Viedne i Brna, ktorými prichádzajú medzinárodné spoje, pokračujúce do Budapešti. Vnútroštátne rýchliky využívajú najmä úsek po Nové Zámky, kde časť končí a časť pokračuje do Banskej Bystrice či Košíc.
V septembri 2015 bolo oznámené, že štát vyhlásil verejné obstarávanie na spoje Banská Bystrica - Bratislava. Predpokladá sa, že by sa malo vysúťažiť 1,5 mil vlakových kilometrov ročne. Záujem o súťaž prejavili zatiaľ oficiálne prejavil RegioJet, o tendri uvažuje Leo Express, zaujíma sa Arriva, dcérska spoločnosť Deutsche Bahn, uvažuje sa o ďalších spoločnostiach: České dráhy, britský National Express ako aj súčasný dopravca Železničná spoločnosť Slovensko. Tento dopravca najazdí na uvedenej trati 1,2 milióny kilometrov, priamo jazdí 10 párov priamych rýchlikov. Súťaž bola vyhlásená v novembri 2015. Jej víťaz by mal získať až desaťročný monopol na dopravu medzi Banskou Bystricou a Bratislavou.  Začiatkom roku 2017 bola súťaž zrušená.   Od júna 2018 v rámci BID bola väčšina vlakov končiacich v stanici Bratislava-Nové Mesto predĺžená do stanice Bratislava-Petržalka a bola zavedená nová linka Bratislava-Petržalka - Senec, kde vlaky jazdia v pracovných dňoch každú hodinu v čase od 8.00 do 20.00.
Vápenný potok (prítok Čiernej vody)

Vápenný potok je potok na Strednom Pohroní, na území okresu Žiar nad Hronom.
Je to pravostranný prítok Čiernej vody, meria 7,5 km a je tokom V. rádu. Pramení v Kremnických vrchoch, v podcelku Flochovský chrbát, na južnom svahu Velestúra (1 254,4 m n. m.), v nadmorskej výške okolo 1 090 m n. m. Na hornom toku tečie severojužným smerom, postupne sa stáča viac na juhojuhozápad a preteká Vápennou dolinou. Na dolnom toku priberá krátky pravostranný prítok spod kóty 811,8 m a juhovýchodne od obce Ihráč sa v nadmorskej výške cca 440 m n. m. vlieva do Čiernej vody. Ide o vodný tok s veľmi slabo rozvinutým povodím, bez významných zdrojníc.
Cynthia Nixonová

Osobný život

Narodila sa 9. apríla 1966 v New Yorku herečke Anne Knoll a novinárovi Walterovi Nixonovi. Je absolventkou Hunter College High Scholl v New Yorku.
V rokoch 1988 až 2003 chodila s  fotografom Dannym Mozesom. Majú spolu dve deti, dcéru narodenú v roku 1996 syna narodeného v roku 2002. V roku 2004 Cynthia začala chodiť s aktivistkou Christine Marinoni. Cynthia sa s  Marinoni zasnúbila v apríli 2009. Marinoni porodila ich syna v roku 2011. Vzali sa v New Yorku 27. mája 2012.
Ak ide o jej sexuálnu orientáciu, tak sa vyjadrila, že jej vôbec nepríde divné, že je zamilovaná do ženy.Sama sa však skôr označuje ako bisexuálku. 
V októbri 2006 jej počas bežnej lekárkej prehliadky bola diagnostikovaná rakovina prsníka.Cynthia sa rozhodla túto správu tajiť, aby to neurobilo príliš veľký rozruch. V roku 2008 počas rozhovoru v relácii Good Morning America prehlásila, že sa jej boj s rakovinou prsníka podaril vyhrať. Od tej doby sa hlási k aktivistom proti rakovine prsníka.
Rugny

Poloha

Obec má rozlohu 13,89 km². Najvyšší bod je položený 353 m n. m. a najnižší bod 185 m n. m.

Obyvateľstvo

Počet obyvateľov obce je 103 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pál Závada

Životopis

Pál Závada sa narodil v Slovenskom Komlóši. Jeho slovenský pôvod sa odráža v jeho diele. V rokoch 1969-1973 študoval ekonómiu na univerzite v Päťkostolí, potom v roku 1982 vyštudoval sociológiu na Univerzitete Lóránd Eötvös v Budapešti. V rokoch 1978-1982 bol asistent na univerzitete. V rokoch 1982-1993 pracoval ako sociológ na Maďarskej akadémii v Budapešti. Od roku 1990 je redaktor časopisu Holmi.
Bessancourt

Poloha

Obec má rozlohu 6,39 km². Najvyšší bod je položený 171 m n. m. a najnižší bod 49 m n. m.

Obyvateľstvo

Počet obyvateľov obce je 7 217 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Dúška tymianová

Rozšírenie

Patrí k juhoeurópskej kvetine, často sa pestuje ako obľúbená liečivá a koreninová kuchynská bylina. Rozmnožuje sa semenami.

Vzhľad

Je to rozkonárený polokrík s vystúpavými konármi a s drobnými, končisto elipsovitými, sediacimi na okrajoch podvinutými listami. V pazuchách listov vyrastajú vidlicovité zoskupenia nachových kvetov, ktoré majú dvojpyskovitý, päťzubý kalich, dvojpyskovitú škľabiacu korunu a štyri dvojmocné tyčinky. Plody sú tvrdky. Kvitne v máji až v auguste.

Využitie

Zbiera sa vňať (lat. herba thymi), ktorá sa krátko pred rozkvitnutím pokosí a vo viazaničkách sa rýchlo usuší. Vo farmácii sa z drogy pripravujú odvary, sirupy, extrakty, liečivé čaje a získava sa z nej silica. (Oleum thymi), ktorá sa pridáva do rôznych prípravkov, ako zubná pasta, ústne vody, dezinfekčné mydlá a iné.

Vlastnosti

Obsahuje 2% silice, horčinu, živicu, triesloviny, saponín a iné. Hlavnou zložkou silice je tymol v množstve 20 - 40%, ďalej karvakrol, cymol, borneol, linalol, pinén a iné. Tymol je vzácna, vysoko baktericídna, teda dezinfekčná látka, podobne aj mentol.
Droga rozpúšťa hlieny, v ľudovej liečbe sa používa ako kloktadlo proti čiernemu kašľu a zápalu priedušiek.
Lehota pod Vtáčnikom

Polohopis

Obec Lehota pod Vtáčnikom leží na úpätí pohoria Vtáčnik, cca 5 km od hlavnej cesty medzi Novákmi a Prievidzou smerom na Podhradie.

Dejiny

Prvá písomná zmienka o obciach na tomto území pochádza z roku 1388. Je ňou doklad o vlastníctve hradu Sivý Kameň Ladislavom Kakašom a Jánom Domongošom.
Pôvodne na tomto území boli 2 obce, Veľká a Malá Lehota, pričom Veľká Lehota sa nachádzala na juhovýchod od Malej. Vďaka výstavbe povrchovej bane bola veľká časť Veľkej Lehoty sanovaná a rozširovala sa smerom na severozápad. Výstavba pokračovala na území medzi obcami vďaka rozvoju baníctva, táto časť sa dnes nazýva aj Kolónia, čím došlo k fyzickému spojeniu obcí. Dňa 01. 04. 1960 boli dohodou na zasadnutí pléna Okresného národného výboru v Prievidzi zlúčené do dnešnej jednej obce s názvom Lehota pod Vtáčnikom.

Obecné zastupiteľstvo

Starostom je Ing. Ján Daňo

Obyvateľstvo

k 31. 12. 2015 mala obec 3 937 obyvateľov.

Základné školy

Riaditeľkou základnej školy je Mgr. Katarína Šnircová. Škola disponuje 26 učebňami, dvoma telocvičňami, posilňovňou, plaveckým bazénom a počítačovou učebňou. Pri škole sú vybudované tenisové kurty, hádzanárske a futbalové ihrisko. V školskom roku 2004/05 zabezpečuje vyučovací proces 25 učiteľov, 2 vychovávateľky a 8 nepedagogických pracovníkov. Školu navštevuje 408 žiakov, z toho 147 je v ročníkoch 1. – 4. a 261 žiakov v ročníkoch 5. – 9. Pôsobí tu i školský klub s dvoma oddeleniami.
Saint-Pellerin (Eure-et-Loir)

Poloha

Obec má rozlohu 13,68 km². Najvyšší bod je položený 162 m n. m. a najnižší bod 126 m n. m.

Obyvateľstvo

Počet obyvateľov obce je 355 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Surovinský potok

Prameň

Pramení na styku Myjavskej a Chvojnickej pahorkatiny, na juhozápadnom svahu Vinohrádkov (340,2 m n. m.) v nadmorskej výške približne 270 m n. m.
Newark (New Jersey)

Štvrte

Newark je druhé najrozmanitejšie mesto po Jersey City v štáte New Jersey. Jednotlivé štvrte obývajú rôzni ľudia, vrátane Afroameričanov, Portoričanov, Talianov, Španielov, Židov, Západoafričanov a rôznych latinskoamerických etník, ako napríklad Brazílčanov, Ekvádročanov a Haiťanov. Newark má najväčšiu portugalskú populáciu zo všetkých amerických miest.
Luzancy

Poloha

Obec má rozlohu 6,58 km². Najvyšší bod je položený 167 m n. m. a najnižší bod 52 m n. m.

Obyvateľstvo

Počet obyvateľov obce je 1 030 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Milan Staš

Reprezentácia

Na najvyššej úrovni reprezentoval od 28. februára do 25. apríla 1986 v 14. zápasoch, v ktorých strelil 1. gól. Zúčastnil sa Majstrovstiev sveta v ľadovom hokeji 1986 v Moskve, kde Česko-Slovensko skončilo na 5. mieste.
Taillebourg (Charente-Maritime)

Poloha

Obec má rozlohu 14,25 km². Najvyšší bod je položený 63 m n. m. a najnižší bod 2 m n. m.

Obyvateľstvo

Počet obyvateľov obce je 731 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Peter Klouda

Klubový hokej

Peter Klouda s hokejom začínal v klube HK Tatravagónka Poprad, kde odohral tri sezóny. Jeho najväčšie úspechy sa však spájajú s HKm Zvolen kde odohral necelých 6 sezón a vždy patril k oporám mužstva. V sezóne 2007/08 sa stal najproduktívnejším hráčom tímu a s 50 asistenciami aj najlepším nahrávačom základnej časti. V priebehu sezóny 2008/09 prestúpil do Žiliny výmenou za Petra Siváka Nosí dres s číslom 63.

Reprezentácia

V slovenskom drese odohral 4 zápasy, zatiaľ neskóroval.
Les Molunes

Poloha

Obec má rozlohu 20,51 km². Najvyšší bod je položený 1 330 m n. m. a najnižší bod 750 m n. m.

Obyvateľstvo

Počet obyvateľov obce je 140 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Zdvihák

Hrebeňový zdvihák

Tento typ sa vyrába pre nosnosť 2 - 20 ton. Tyč s hrebeňovým ozubením je uložená v plechovej skrinke, hnacia sila sa z kľuky - páky prevedie zloženým ozubeným prevodom na pastorok az neho na ozubenú tyč. Bremeno v rôznych polohách zabezpečuje rohatka so západkou.

Skrutkový zdvihák

Pomer sily na rukoväti ku váhe bremena je u závitovkových zdvihákov menší ako u hrebeňových a preto rovnakou silou možno zdvíhať ťažšie bremená. Jednoduché skrutkové zdviháky sa používajú na zdvíhanie bremien o hmotnosti až 35 ton do výšky až 300 mm. Matica, posuvne uložená vo vedení zdviháka sa pri otáčení skrutky s bremenom dvíha alebo klesá. Výšku hlavice dviháka pred použitím je možné podľa potreby prestaviť zaskrutkovaním alebo vyskrutkovaním pomocnej skrutky v hornej časti matice. Účinnosť závitovkových zdvihákov je malá.

Pneumatický zdvihák

Používa sa pre menšie hmotnosti. Pohonom je stlačený vzduch, alebo výfukové plyny vozidla.
Ústav analytickej chémie

Ústav analytickej chémie je jedným z ústavov Fakulty chemickej a potravinárskej technológie Slovenskej technickej univerzity v Bratislave. Bol založený v roku 1941. Jeho prednostom bol prof. RNDr. Teodor Krempaský, ktorý bol súčasne aj prednostom Ústavu anorganickej chémie. Prednáškami bol poverený prof. Ing. Dobroslav Prístavka, ktorý sa roku 1948 stal prednostom a následne prvým vedúcim Katedry Analytickej chémie.
Modalizmus

Modalizmus alebo modalistický monarchianizmus označuje teologický názor, považovaný za jeden z variantov monarchianizmu, ktorý označuje slovom „Boh“ (grécky θεός theos) iba osobu Otca. V protiklade k dynamickému monarchianizmu sa pokúša modalizmus hovoriť tiež o plnom božstve Syna.
Medzi najstarších modalistov 2. a 3. storočia patria Noetus a Praxeas, ktorí stotožňujú Otca a Syna. Tento názor viedol k označeniu modalizmu ako patripassianizmu (odkaz na utrpenie Otca). Modalisti sa domnievali, že Otec sa stal človekom, narodil sa z Panny, trpel na kríži a zomrel. Praxeas potom rozlišuje medzi Otcom a Synom v tom zmysle, že Otec vyjadruje Ježišovo božstvo a Syn jeho človečenstvo. V tomto zmysle Otec trpel s Ježišom človekom.
Rosalynn Carterová

Životopis

Narodila sa v rodine Wilburna Edgara Smithe a Francis Allethey („Allie“) Murrayovej Smithovej. Od základnej školy bola aktívna, rada verejne vystupovala. Vyštudovala Georgia Southwestern State University v meste Americus.
7. júla 1946 sa vydala za Jimmyho Cartera. V manželstve bolo rovné partnerstvo. Narodili sa im štyri deti: synovia John William „Jack“ (* 1947), James Earl „Chip“ (* 1950), Donnel Jeffrey „Jeff“ (* 1952), a dcéra Amy Lynn (* 1967).

Vďaka manželovi precestovala celé Spojené štáty. Po smrti Carterovho otca sa rodina vrátila do Plains na statok.
Od roku 1963 sa jej manžel začal politicky angažovať a ona pracovala na jeho volebnej kampani, venovala sa hlavne stykom s verejnosťou. Počas manželovho pôsobenia vo funkcii guvernéra Georgie spolupracovala na programe pre duševne chorých.
V roku 1977 sa Jimmy Carter stal prezidentom. Zúčastňovala sa väčšiny zasadania kabinetu, radila mu. Medzi svoje priority počítala presadzovanie záujmov starších ľudí a rasovú otázku. Vďaka svojej dobrej španielčine sa angažovala v Latinskej Amerike. Podnikla veľkú zahraničnú cestu bez účasti prezidenta, kde prezentovala postoje USA. Vďaka svojej práci zvýšila význam prvých dám, čo bolo veľmi kladne hodnotené vo verejných prieskumoch. V roku1979 sa angažovala v utečeneckých táboroch v Thajsku a Kambodži. Spolu s manželom presadila zamestnávanie menšín (Afroameričania, Hispánci, ženy) vo federálnych úradoch. Presadzovala rovnosť žien a mužov a snažila sa propagovať ochranu životného prostredia.
Saint-Gence

Poloha

Obec má rozlohu 21,77 km². Najvyšší bod je položený 432 m n. m. a najnižší bod 256 m n. m.

Obyvateľstvo

Počet obyvateľov obce je 1 989 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Quiéry-la-Motte

Poloha

Obec má rozlohu 8,93 km². Najvyšší bod je položený 64 m n. m. a najnižší bod 26 m n. m.

Obyvateľstvo

Počet obyvateľov obce je 743 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Coulonvillers

Poloha

Obec má rozlohu 9,47 km². Najvyšší bod je položený 132 m n. m. a najnižší bod 60 m n. m.

Obyvateľstvo

Počet obyvateľov obce je 246 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Zemst

Obyvateľstvo

Obec má približne 21 928 obyvateľov (2010).
Bias (syn Amythaóna)

Bias alebo Biás (starogr. Βίας – Bias, lat. Bias) je v gréckej mytológii syn Amythaóna z Iólku a jeho manželky Eidomeny.
Bol vnukom Kréthea, zakladateľa Iólku. V mýtoch je známy predovšetkým ako brat presláveného veštca a lekára Melampouda, ktorý mu pomohol získať jeho prvú manželku Péro a neskôr aj druhú manželku Lysippu, dcéru tirynthského kráľa Proita vrátane tretiny jeho kráľovstva. O tom je viac v príbehu jeho brata Melampouda.
Bias sa tak stal spoluzakladateľom kráľovstva thesálskych Amythaónovcov v Argu. Z tohto rodu pochádza rad slávnych bojovníkov, známych najmä sa z účasti vo vojne Siedmi proti Tébam.
Bénestroff

Poloha

Obec má rozlohu 9,56 km². Najvyšší bod je položený 330 m n. m. a najnižší bod 222 m n. m.

Obyvateľstvo

Počet obyvateľov obce je 518 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ferdinand Šándorfi

Detstvo a štúdium

Ferdinand Šándorfi sa narodil 9. marca 1863 v Bošáci, v okrese Trenčín, do rodiny učiteľa Jána Sándorfiho (pôvodným menom Škrabánek, kvôli maďarizácii prijal meno Šándrofi) a Márie, rodenej Zamecovej.
Šándorfi po absolvovaní školy v Bošáci navštevoval gymnáziá v Trenčíne a v Trnave. Tam sa rozhodol pre štúdium teológie, ktoré nakoniec absolvoval v Ostrihome.

Kňažské pôsobenie a archeológia

Za kňaza bol Šándorfi vysvätený v roku 1886. Po vysvätení pracoval najprv ako kaplán v Stupave a v rokoch 1887 – 1890 bol kaplánom a administrátorom v Smoleniciach. Od roku 1890 bol administrátorom a od roku 1904 až do smrti aj dekanom v Dolnom Lopašove.
Šándorfiho vždy zaujímala história, historické pamiatky a archeológia, ktorým sa počas svojho života venoval aj na profesionálnej úrovni. Preskúmal mohyly zo strednej doby bronzovej v Smoleniciach a známe halštatské hradisko na vrchu Molpír. V Dolnom Lopašove zhromaždil bohatú zbierku archeologických nálezov, ktorú neskôr daroval historikovi Pavlovi Jedličkovi. Zbierku mincí a keramiky daroval Muzeálnej slovenskej spoločnosti v Martine. Svoje práce publikoval prevažne v maďarských časopisoch (napr. Magyar Állam). Udržiaval kontakty s viacerými slovenskými aj zahraničnými múzejníkmi ako s Františkom Houdkom, Ľudovítom Vladimírom Riznerom a Andrejom Kmeťom.
Zomrel ako 57-ročný 2. februára 1921 v Dolnom Lopašove. Jeho pamiatku dodnes pripomína kríž na miestnom cintoríne.